5.1.2016. | Vijesti

Pojačanje iz Slovenije:

Stojanović potpisao za Dinamo!

Na početku prijelaznog roga Dinamo je doveo veliko pojačanje iz susjedne Slovenije i ugovor s Modrima potpisao je Petar Stojanović. Bivši desni bočni Maribora potpisao je s prvacima petogodišnji ugovor i priključit će se momčadi početkom idućeg tjedna kada se okuplja momčad.

Ime i prezime: Petar Stojanović Datum i mjesto rođenja: 7.10.1995., Ljubljana Pozicija: Desni bočni Reprezentacija: 3 nastupa

- Prije svega bih se želio puno zahvaliti Mariboru i svima tamo koji su mi omogućili da danas budem ovdje i potpišem za Dinamo. Jako sam sretan i ponosan što sam došao u Dinamo koji posljednjih desetak godina dominira i ostvaruje odlične rezultate. Znam što se ovdje očekuje, momčad je odlična i vjerujem u sebe te sam uvjeren da ću s Dinamom u godinama koje dolaze nastaviti s osvajanjem trofeja i odličnim rezultatima – rekao je nakon potpisa ugovor novi desni bočni Modrih.

Petar u Dinamo dolazi s 20 godina i kao najmlađi debitant za prvu momčad Maribora i slovensku reprezentaciju. Iako mlad već je nekoliko sezona u kadru prve momčadi, dao je veliki doprinos u osvajanju naslova prvaka Slovenije kao i igrao u Ligi prvaka.

- Već dulje vrijeme pratimo Petra i znamo koje su mu kvalitete. Mlad je, ima tek 20 godina, ali i iskustvo igranja na visokom nivou u Mariboru, reprezentaciji i Ligi prvaka tako da smo uvjereni kako je pravo rješenje za naš desni bok. Naravno, još ima mjesta za napredak i sigurni smo da će kada se malo navikne na novi klub i grad i općenito okolinu biti samo sve bolji – kaže trener i sportski direktor Modrih Zoran Mamić.

Petar se nakon potpisa ugovora vratio kući, a u Zagreb se vraća 11. siječnja kada s novom momčadi počinje pripreme za nastavak sezone.

PODIJELI OVAJ ČLANAK

Vezani članci